Prvi kutnjak (gornja vilica)
Prvi gornji kutnjak (lat. dens molaris primus superior dex.) je šesti zub od medijalne linije u oba gornja kvadrantu. Pošto niče oko šeste godine života, prvo je u kontaktu samo sa drugim mliječnim kutnjakom, a kasnije sa drugim premolarom i drugim molarom iz gornje vilice. Tokom čitavog perioda mješovite denticije ovaj zub je posljednji u dentalnom luku. On obrazuje okluzalnu jedinicu sa donjim prvim i drugim kutnjakom. U gornjoj vilici postoje dva prva kutnjaka, koja se obilježavaju na slijedeći način: stalni gornji desni prvi kutnjak – 16; stalni gornji lijevi prvi kutnjak – 26. Ovo je najveći zub u ustima i sa anatomskog aspekta je najmanje varijabilan, pa predstavlja morfološki standard. Pokazuje pravilan znak ugla i luka i distalni nagib korijena. Kao i kod drugih molara, osnovna funkcija prvog kutnjaka je mljevenje hrane.